Os camatrillos s'emplegan en a elaboración d'embutius, como os arbiellos, mondongos y atros derivaus d'a matacía, como os pernils. Os embutius se pinchan en os camatrillos quan son frescos, plegaus d'apretar, pus a carne capolada ye fresca anque se l'haiga aplicau a sal y atros medios de conservación y cal que se seque y que s'oreye ta que no se calamone. Os pernils, en cambeo, primer se salan en a saladera durante dias y dimpués, quan a sal les ha calau adintro bien, se pinchan d'os camatrillos u con ganchos.